Přední Výtoň

Přední Výtoň () estas municipo en Ĉeĥio, en Sudbohemia regiono, en distrikto Český Krumlov, sur la dekstra bordo de akva rezervujo Lipno. Ĝia teritorio tuŝas ĝis ŝtatlimo kun Aŭstrio. Vivas ĉi tie  ().

Ĝi troviĝas proksimume 6 km de Lipno nad Vltavou (municipo sub la digo de la rezervujo Lipno), kie estas fina stacio de fervojlinio Rybník – Lipno nad Vltavou, 4 km de Frýdava (pramejo en municipon Frymburk trans la rezervujo), 8 km de la ĉeĥa, plej alte situanta ruino de burgo Vítkův kámen (nomata ankaŭ Hrádek, 1035 m s. m.) kaj 5 km de la limo kun Aŭstrio (limpasejo Guglwald).

La municipo estas elserĉata kaj alloga somera kaj vintra turista celo. Estas ĉi tie kelke da hoteloj kaj pensionoj kaj multe da refreŝigejaj kabanoj kaj ekipaĵoj.

 Historio 
La unua skribmencio pri la vilaĝo devenas el la jaro 1377.

Heidschi Bumbeitschi (Hajĉi bumbajĉi) estas devena nomo de anonimo el la 18-a jarcento. Temas pri kristnaska kanto – lulkanto, kies melodio kaj du versoj de la teksto estiĝis ĝuste en la tiama municipo Heuraffel (pli poste Přední Výtoň). Tiu ĉi kanto fariĝis en la dua duono de la 20-a jarcento unu el la plej ŝatataj kaj la plej konataj kristnaskaj kantoj en periodo de advento en la najbara Aŭstrio kaj Germanio. La lulkanton famigis tra la tuta Eŭropo precipe nederlanda kantisto Heintje Simons, kiu kantigis ĝin kaj eldonis en la jaro 1968 en sia kristnaska albumo. En la sekvanta jaro estis en Eŭropo venditaj pli ol 10 milionoj da gramofondiskoj kun tiu ĉi kanto. Heidschi Bumbeitschi transprenis en sian repertuaron ankaŭ famaj operkantistoj J. Kaufmann, Plácido Domingo aŭ Montserrat Caballé.

 Pereintaj setlejoj 
En la 1950-aj jaroj pereis en la nuna rondo de la municipo tiuj ĉi setlejoj: Dolní Hraničná, Horní Hraničná, Horní Ureš, Jasánky, Linda, Lindské Chalupy, Mezilesí (), Multerberské chalupy, Muckenschlag, Otov, Pernek (), Rožnov (), Růžový Vrch  (), Rychnůvek, Zadní Výtoň.

 Loĝantaro 

 Membrigo de municipo 
Přední Výtoň ne membriĝas en partojn, sed ĝi havas kvin katastrajn teritoriojn:
 Frydava
 Jasánky
 Pasečná (inkluzive de domaro Svatý Tomáš)
 Přední Výtoň
 Zadní Výtoň

 Memorindaĵoj 
 Preĝejo de sanktaj Filipo kaj Jakobo – novgotika paroĥa preĝejo, fondita en la jaro 1384.
 Floskanalo de Schwarzenberg
 Ruino de burgo Vítkův kámen

 Naturo 
La municipo troviĝas sur teritorio de Protektita pejzaĝa regiono Šumava, eŭrope signifa loko Šumava kaj birda regiono Šumava. Sur la teritorio de municipo estas naturrezervejoj Otov, Otovský potok kaj Rožnov kaj naturmemorindaĵoj Jasánky, Multerberga torfejo kaj Svatý Tomáš.

 Translima kontakto kun Aŭstrio 
Sur la teritorio de municipo estas por la translima kontakto kun Aŭstrio limpasejo Přední Výtoň – Guglwald kaj pasejoj sur turismaj padoj Ježová – Iglbach kaj Koranda - St. Oswald.

 Pluaj fotoj 


Kategorio:Municipoj en distrikto Český Krumlov
Kategorio:Vilaĝoj en distrikto Český Krumlov
Kategorio:Setlejoj en Šumava
Kategorio:Setlejoj sur Vultavo
Kategorio:Setlejoj en PPR Šumava
Kategorio:Setlejoj sur landlimo de Aŭstrio kaj Ĉeĥio